MARINA BAY SINGAPURA
Selamat hari jadi
Selamat hari jadi, Max
Selamat hari jadi
Awak buatkan saya kek?
Saya dan Jack buat. Kami hiaskan untuk awak.
Kami tak ada warna biru jadi terpaksa letak warna ungu.
Musim ini luar biasa.
Ini musim paling cemerlang dalam sejarah…
KETUA PASUKAN
…sepanjang kami menyertai Formula 1.
Ini yang saya buat tadi.
Ya, sudah tentu. Terima kasih banyak.
Itu dah dikira makan buah untuk hari ini.
Saya bukan tanya kalori.
Matlamat kami yang terunggul ialah kedua-dua gelaran.
Kali terakhir kami menang Kejuaraan Pembina ialah tahun 2013.
Itu akan menjadi pencapaian yang paling memuaskan hati
selepas lapan tahun asyik ditindas pasukan satu lagi itu.
Max pun sedang berada di puncak sekarang.
Prestasinya amat membanggakan.
PERLUMBAAN KEEMPAT IMOLA, ITALI
Verstappen mendahului Lewis Hamilton sebanyak satu pusingan.
Hari Ahad yang begitu indah.
Syabas, Max. Dapat mata maksimum.
PERLUMBAAN KE-13 BUDAPEST, HUNGARY
Verstappen terlebih makan jalan
tapi dia berjaya juga memintas.
Dari P10 ke P1, luar biasa!
Bagus!
Keputusan menakjubkan.
Pendek kata, jentera mereka terbaik dan tahun ini
pemandu mereka handal, mungkin terhandal dalam 2022.
KETUA PASUKAN
PERLUMBAAN KE-14 SPA, BELGIUM
Tahniah.
Pemanduan cukup cekap.
Kereta laju macam roket untuk dua hari ini. Hebat.
Awak memang layak menang. Syabas.
Perasaan semasa menang tak mampu digambarkan.
Kita cuma fokus, pastikan jentera mampu bersaing.
PEMANDU
Red Bull memang pasukan yang handal.
Mereka pandai…
KETUA PASUKAN
…menambah baik jentera semasa dalam musim.
Mereka saja yang tahu proses mereka.
PERLUMBAAN 15 ZANDVOORT, NETHERLANDS
Syabas, Max. Pemanduan cukup cemerlang.
Nikmatilah pusingan kemenangan ini.
Keputusan yang sangat baik.
Max dan pasukannya begitu dominan.
Mereka memang nampak handal.
PERLUMBAAN 16 MONZA, ITALI
Awak pelumba terpantas sepanjang hujung minggu ini. Syabas.
Ya. Kita sama-sama berjaya.
Tapi peraturan tetap peraturan
dan kita mesti pastikan semua orang main dengan adil.
Ada apa?
Keseluruhan padok sedang heboh
di Singapura, Christian.
Kononnya ada satu atau dua pasukan
mungkin melanggar had bajet. Awak tahu tentang ini?
Saya rasa saya tak tahu apa-apa tentang itu.
Saya rasa
perbelanjaan kami memang bawah had bajet.
Jadi ini tak berkaitan? Mereka bukan siasat Red Bull?
Tidak langsung. Setiap pasukan tertakluk kepada peraturan.
Kalau perkara begitu terjadi,
rasanya baik kita tunggu kenyataan FIA saja.
Baik, Christian. Terima kasih.
SKANDAL HANGAT F1: RED BULL LANGGAR HAD BAJET 2021
RED BULL DITUDUH MELANGGAR HAD BAJET
TOTO WOLFF MENDESAK FIA MENGAMBIL TINDAKAN BERAT SEKIRANYA BENAR
Buat kali pertama dalam sejarah F1, tiada siapa dibenarkan berbelanja lebih.
Semua orang dibenarkan berbelanja hingga jumlah tertentu.
Tapi ada desas-desus yang semakin kuat di padok
mengatakan Red Bull mungkin berbelanja melebihi had pada 2021
dan menurut khabar angin, beza jumlah itu agak besar juga.
MENJANGKAUI HAD
Buat beberapa pusingan lagi.
Okey. Selesai.
- Terima kasih. - Sama-sama.
Terima kasih.
Selamat datang ke Singapura
pada hujung minggu yang mungkin akan melihat Max Verstappen menjadi juara.
- Helo. - Yuki!
Mereka di Singapura
untuk bahagian terakhir bagi perlumbaan musim ini,
musim yang dikuasai Red Bull Racing sepenuhnya
dalam era pertandingan serba baru ini.
Panasnya hari ini.
Memang panas.
Sejak tahun 2021, semua pasukan dikenakan had bajet.
Jumlah wang yang dibenarkan untuk dibelanjakan dalam Formula 1.
Hai.
Mengikut teori, pasukan kecil patut boleh beraksi lebih baik
berbanding pasukan yang selama ini mampu berbelanja untuk sebarang isu.
Dengan had bajet, pasukan tak boleh limpahkan duit sesuka hati.
Duit masih penting tapi tak sepenting dulu.
KETUA PASUKAN
Saya dah kata, kalau ada bajet…
Kita perlu berkorban juga.
Kalau tak ada duit, kita kena buat cara tak ada duit.
- Sudah tentu. - Boleh ambil gambar?
Sudah tentu boleh.
Memang susah mahu kurangkan perbelanjaan agar tak melebihi had.
Kami terpaksa buang orang.
Terpaksa buat keputusan sukar
dan ada antara keputusan yang kami buat benar-benar menjejaskan hidup orang lain.
Saya setuju.
Kemudian kita akan…
Dalam sukan ini, kita mahu pasukan terbaik yang menang.
Bukan pasukan yang paling banyak berbelanja.
Kalau Red Bull telah berbelanja melebihi had bajet untuk 2021,
maknanya mereka melanggar peraturan dan hukumannya berat.
Mungkin denda kewangan.
Mungkin juga denda yang pasti memberi kesan seperti pengurangan mata
sama ada untuk musim ini
atau lebih teruk lagi, untuk musim 2021 ketika mereka jadi Juara Dunia.
Dalam kes Red Bull ini, macam ada sesuatu yang tak kena.
Pelik, bukan?
Ya.
Duit lebih tentu akan beri kelebihan daripada segi kecanggihan jentera.
Ada yang kata itu menipu dan melanggar undang-undang.
Kata orang, kalau tak ada angin, masakan pokok bergoyang?
Apakah takrif seorang penipu?
Seseorang yang sengaja melanggar peraturan secara sedar
bagi mendapatkan kelebihan.
Kami tak buat itu. Kami tak pernah buat itu.
Kami tak menipu.
Faham-faham sajalah, dalam padok kecil
seluas 10,000 meter persegi ini,
ramai heboh mengatakan mereka memang terlebih had
dan bezanya memang agak banyak.
Jika Red Bull melanggar had bajet,
pasti mereka akan dapat kelebihan dalam bersaing.
Kalau mereka tambah macam-macam kepada jentera,
tentu ia akan jadi canggih.
Saya harus percaya FIA pasti akan buat pemeriksaan berkenaan
sebab kalau tindakan itu tak diambil, itu dah dikira tak adil.
Adakah kami dikecam hebat akibat kes had bajet ini?
- Awak rasa? - Mestilah ya.
Siapa yang paling lantang menuduh awak?
Toto, Zak.
Binotto.
Ini yang saya rasa pelik. Kita semua menuntut ketelusan sekarang.
Tapi masih ada pihak yang berdegil dan tak jujur tentang kewangan mereka.
Mungkin hari ini kita perlu pendekatan berbeza
bagi mengendalikan kes ini.
Ya.
- Buat apa ini? - Tengah berkomplot.
Membawang tentang awak, Christian.
Macam biasa.
Dalam bidang sukan ini, kita pasti akan dibenci
kalau kita menang.
Segelintir pihak sengaja menyembunyikan kegagalan mereka
tapi sibuk mengutuk atau cuba merendahkan pencapaian kami.
Ini taktik kotor.
Mercedes galak bertepuk tangan dengan masalah had bajet ini.
Saya tak sangka mulut Toto selancang itu.
- Saya ada baca. - Jadi…
Kita tengoklah nanti.
Semua merepek saja.
Mereka dengki betul dengan kita. Tak sangka.
Tak apa, pastikan awak tumpaskan mereka.
Banyak tuduhan berat dibuat oleh para pesaing kami.
Mereka cuma berani bercakap dalam media
tapi takut mahu cakap depan muka kita.
Saya malas nak layan.
Saya sangat kecewa dengan awak semua.
Saya tak faham.
Awak tuduh macam-macam.
Saya tak pernah buat macam itu.
Awak siasatlah kalau mahu.
Ini tak patut langsung.
Saya tak sebut pasukan awak pun.
Awak cakap tentang siapa?
Saya tak sebut pasukan awak pun.
Siapa makan cili, dialah rasa pedas.
Buat masa ini, semua kenyataan itu tidak berasas
sebab selagi FIA tidak menemui sebarang bukti,
ia cuma khabar angin semata-mata.
Ramai orang saling bermasam muka di padok sekarang.
Buat masa ini tiada siapa tikam belakang lagi
tapi ada sesetengah pasukan sudah mula mengasah pisau.
Selepas sesi kelayakan mengecewakan,
Verstappen nampak kekok dalam kedudukan ini,
nun jauh di petak kelapan.
Perlumbaan Singapura pun bermula!
Enjin Verstappen terhenti.
Dia turun ke kedudukan kesepuluh.
Yuki, awak buat dengan bagus.
Verstappen di belakang.
Verstappen hampir diasak keluar litar.
Dia turun dua kedudukan lagi.
Permulaan baik, Daniel. P13.
Hamilton satu saat di belakang.
Verstappen P12 di belakang. P12.
Bagaimana keadaan jalan, Max?
Terlalu basah.
Baiklah.
Verstappen bersusah-payah.
Pemandu lain pula enggan biarkan dia maju ke depan.
Macam kebetulan pula.
Kami sudah mahu menang Kejuaraan Pemandu Dunia.
Sudah ketara ini memang komplot untuk menjatuhkan kami.
Taktik kotor para pesaing kami.
Malangnya, dalam bidang seperti ini,
semakin kita berjaya, semakin kita dibenci.
Kebencian itu jelas terasa tahun ini.
Sektor terakhir bagus.
Cuba kekalkan.
Awak pemandu terpantas sekarang.
Okey, Lando, ada makluman posisi.
Di belakang ialah Verstappen.
Pecut pusingan ini.
Tayar Verstappen terkunci
lalu dia terpaksa mengangkat brek.
Tolong periksa suhu tayar kanan belakang dengan brek?
Rasanya ada koyak sikit.
Sebentar.
Buat masa ini semua okey, Max.
Okey, Lando, Verstappen 2.4 saat di belakang.
Tolong pecut.
Okey.
Verstappen semakin dekat.
Verstappen terlajak litar! Tayar terkunci!
Sudah bergeser dengan jalan.
Berakhir sudah perjuangan Max Verstappen hari ini.
Verstappen terkunci di selekoh tujuh. Tak dapat belok.
Keputusan membanggakan bagi kedua-dua Ferrari,
yang membolot dua kedudukan podium.
Okey, Lando, bagus. Bendera petak dikibarkan.
Tamat P4. Syabas.
P5 untuk Daniel, ya?
Ya, betul.
Hari luar biasa, ya?
Syabas, semua. Sangat hebat.
Okey, Max, masuk lorong pit.
Max, tadi memang sukar tapi awak berjuang hebat
dan berjaya mengaut mata penting.
Kedudukan terbaik awak tahun ini.
- Akhirnya. Terima kasih. - Syabas.
Sejauh mana berita tentang had bajet itu membimbangkan awak?
Saya tak bimbang.
Saya yakin, dan pasukan juga yakin
kami tak buat salah.
Max, awak nampak letih.
Awak tak sangka perlumbaan hari ini sesukar ini?
Saya bukan penat sebab berlumba. Saya dah tak nak fikir lagi.
Dua hari ini amat memenatkan.
SUZUKA JEPUN
Selamat datang ke Suzuka yang dibasahi hujan.
Tugas Max Verstappen mudah saja.
Jika dia menang, selesailah sudah. Dia bakal jadi juara buat kali kedua.
- Okey. Terima kasih. - Terima kasih banyak.
Baiklah.
Esok mesti dahsyat.
Tajuk berita bukannya "Max menang."
Tajuk berita mesti "Red Bull ingkar." "Red Bull menipu."
Kalau kita menang, itu akan tutup mulut mereka.
Baik. Jom minum teh dulu.
Dalam keadaan begini, kita mesti kekal neutral
dan fokus kepada diri saya saja.
Cuba buat yang terbaik.
Rebut pencapaian yang terbaik.
Bagi saya, itulah yang paling penting.
AHAD HARI PERLUMBAAN
Grand Prix Jepun bakal bermula.
Hujan lebat menambah lagi tekanan yang dihadapi
semua pasukan hari ini.
Ini tayar pertengahan, ya?
Ya. Tiga pusingan dengan tayar pertengahan dulu.
Okey.
- Selesaikan cepat-cepat. - Baik.
Sejuknya.
Memang sejuk.
- Periksa radio. - Kuat dan jelas, Max.
Hujan dijangka terus begini untuk 25 minit lagi.
Charles, kami dah sahkan. Permulaan normal. Permulaan pegun.
Tak sangka permulaan normal.
- Ya. - Berani betul.
Yalah, berani.
Matlamat utama kita dalam Formula 1 ialah memenangi Kejuaraan Pemandu.
Kita perlu sesuaikan diri.
Kalau perlu agresif, kita mesti agresif.
Kalau perlu santai, kita santai.
Selagi saya dalam jentera, saya takkan mengalah.
Permulaan teruk bagi Max Verstappen.
Leclerc sudah maju ke depan.
Masuk selekoh satu, Verstappen di lorong luar
dan memecut sepanjang lorong.
Lorong luar paling sesuai semasa hujan jadi posisi Max cukup sempurna.
Alamak, saya dilanggar Alonso.
Sangat teruk.
Maklumkan keadaan kepada saya.
Percikan daripada Verstappen di depan sangat banyak.
Tak nampak apa-apa pun.
Percikan air yang banyak.
Hampir-hampir mengelabui seluruh perlumbaan.
Saya tak nampak apa-apa pun depan saya.
Verstappen kini mendahului.
Beza masa dengan belakang, 5.8 saat.
Charles Leclerc sudah lima saat di belakang Max Verstappen.
Max memecut laju di litar.
Jarak dengan Verstappen di depan, enam saat.
Satu lagi pusingan terpantas dicatat oleh Max Verstappen.
Jarak masa 14.3 saat.
Max cukup cemerlang.
Dia meningkatkan standard sukan dan kehandalannya bertambah.
Tahap keyakinannya tinggi. Dia amat serasi membawa jentera.
15 pusingan lagi, jaga tayar.
Sekarang masih boleh tahan lagi.
Litar Suzuka memang memerlukan keberanian dan keyakinan
dan itulah jenis litar yang memang digemari Max.
Okey, Max, pusingan akhir.
Jarak masa 25 saat. Pecut sampai habis.
Max Verstappen disambut kibaran bendera penamat
sekali gus memenangi Grand Prix Jepun.
Syabas, Max. Awak menang.
Akhir-akhir tadi memang seronok.
Seronok juga memandu dalam hujan.
Itu yang kita mahu! Tengok itu!
Syabas! Tahniah.
Amat membanggakan.
Tiba-tiba baru kami tersedar. "Wah."
"Dia sudah jadi Juara Dunia 2022."
Tekanan yang berterusan.
Musim kejuaraan yang banyak turun naik.
Pasukan kami menggembleng tenaga
dan akhirnya kami menakluk puncak.
Pencapaian itu amat istimewa bagi saya.
Membanggakan. Syabas.
Max Verstappen di sekitar padok. Dia nampak begitu gembira
namun ada rasa tak puas hati daripada pasukan lain.
Boleh dikatakan Red Bull menerima jelingan paling tajam
daripada seluruh padok kini.
- Terima kasih, semua. - Terima kasih.
Ada sesiapa ucap tahniah kepada kita
sebab menang Kejuaraan Pemandu?
- Tak. - Dah agak dah.
Sekarang kita kena hadapi kes pelanggaran had bajet pula.
Ada berita?
Tak. Mereka akan hubungi kita selepas perlumbaan.
Ya.
Jadi, rupanya kami memang dah langgar had bajet yang ditetapkan
bagi tahun 2021.
Cuma satu kesilapan. Salah kira saja.
Kami cuma tersalah isi borang saja.
Isu yang cukup ringan
dan tak ada kaitan langsung dengan reka bentuk jentera.
Kami cuma memikirkan staf. Kami cuma panggil katering.
Kami memang dah biasa panggil katering.
Kami cuma terlebih belanja 0.6 peratus saja.
400,000 dolar.
Serius? Itu yang dahsyat sangat?
Mustahillah.
Esok semua tajuk akhbar mesti akan cakap
"Kejuaraan kini goyah."
Mengarut. Betul-betul mengarut.
AUSTIN AMERIKA SYARIKAT
Kita yang pertama sampai.
Ya.
Hari ini pasti bagus.
Apa awak suka tentang perlumbaan di sini?
Banyak benda. Pertama, saya tak perlu pergi jauh
sebab saya tinggal di Amerika.
Max Verstappen memang sudah menjadi juara F1,
tetapi kontroversi had bajet yang menyelubungi Red Bull pula
yang memenuhi dada akhbar.
Zak Brown daripada McLaren telah menulis nukilan umum…
…yang jelas-jelas menuduh Christian Horner dan Red Bull menipu
dan menegaskan mereka patut diberi hukuman seberat mungkin.
Apa khabar?
- Sihat. Awak? - Sihat.
Awak dah usik Christian.
- Ya. - Buat juga, ya?
Nukilan saya.
NUKILAN BOS MCLAREN ZAK BROWN BERKENAAN SKANDAL HAD BAJET
Saya cuma mahu kongsikan kesan buruk akibat pelanggaran itu.
Saya cuma kata had bajet dah ditetapkan. Had bajet tak boleh dilanggar.
Saya lihat ada unsur keangkuhan, unsur tidak hormat dengan peraturan
dan saya tak suka itu.
Kalau kami boleh berbelanja melebihi had untuk katering,
sudah tentu kami boleh berbelanja lebih had juga
untuk perkara lain.
Dalam erti kata lain, "cuma tambah sekeping timun saja dalam sandwic"
tapi itu yang menambah tenaga.
Saya suka Christian.
Ini bukan dendam peribadi. Dia pun akan buat benda sama.
Saya tak berpendirian "Mesti menang dalam apa jua cara."
Setiap pasukan dikenakan syarat yang sama.
Sembilan pasukan patuh. Satu pasukan ingkar.
Nak beri alasan apa lagi?
Apakah denda yang patut dikenakan kepada mereka
atas kesalahan melanggar had bajet ini?
Pada saya, bukan saja denda wang
sebab denda duit semata-mata tidak akan memperlahankan prestasi mereka
jika dah ada kelebihan.
Jadi patut ada denda daripada segi rekod sukan juga.
Had tak boleh dilanggar.
Kalau berat atas litar kurang setengah kilogram sekalipun,
kita takkan dibenarkan berlumba, jadi…
Peraturan tetap peraturan. Kami patuh saja.
Jika ada pihak yang ingkar, mereka mesti dihukum.
KETUA PASUKAN
Agar mereka rasa serik untuk berbelanja melebihi had lagi.
Kita pergi sidang media sekarang.
- Ini semua nota awak. - Ya.
Saya dah gariskan isi-isi yang berkaitan dengan penipuan.
- Jom. - Sedia?
Ya. Jom pergi.
Saya tak nak pergi awal sangat.
Saya nak masuk paling lambat.
- Pagi. - Pagi ini mesti kecoh.
Ya.
- Selamat pagi. - Selamat pagi.
Christian, menurut Zak, pelanggaran bajet dikira menipu
jadi apa komen awak tentang itu?
Benar, saya rasa kecewa dengan nukilan Zak.
Apabila dituduh menipu oleh rakan seperjuangan sendiri,
dituduh tidak berlaku jujur, itu memang amat mengecewakan.
Bayangkan betapa ia menjejaskan jenama kami,
para pemandu kami,
seluruh tenaga kerja kami,
sedangkan pada zaman ini kesihatan mental begitu dititikberatkan.
Tuduhan seberat itu tidak boleh dilemparkan sesuka hati
tanpa sebarang asas atau bukti.
Kami rasa amat kesal
dengan kelakuan segelintir pesaing kami.
Sekarang semua pasukan lawan mempertikaikan pencapaian Red Bull
serta kemenangan awak dalam dua tahun lepas. Ada komen?
Ya, pada saya, ini semua timbul sebab aksi kami cemerlang akhir-akhir ini.
Jadi mereka mahu lumpuhkan kami dalam apa cara pun.
Mereka berkelakuan hipokrit.
Tapi hakikatnya ia bukan dalam tangan saya.
Ini urusan antara pasukan dan FIA.
Kita tahu pihak pesaing akan sentiasa cuba menindas kita
lebih-lebih lagi ketika kita berjaya. Itu memang adat sukan ini.
Dari dulu memang begitu.
Tapi kebenaran pasti akan muncul
dan orang ramai pasti akan lihat situasi ini dengan telus.
Memang kena kecam beramai-ramai.
Ada tengok yang ini?
Yang ini.
Penipu!
Tak patut betul.
Kita macam disebat depan orang.
- Melampau betul. - Ya.
FIA menerima asakan dan tekanan yang hebat
untuk menghukum Red Bull habis-habisan
kerana semua orang mahu merampas kelebihan kami
dan mahu tumbangkan Red Bull.
Cukup tak masuk akal.
Pasukan lain menekan sistem dengan kuat…
…sebab kalau kita tak hormat peraturan, kita wajib dihukum.
Habis cerita.
Itu sebahagian tugas ketua pasukan.
Ketua pasukan mesti cuba apa-apa saja cara
untuk memaksimumkan prestasi pasukan.
Bagi kesalahan melanggar peraturan had bajet 2021,
kita dimaklumkan Red Bull akan dihukum.
Orang yang dipertanggungjawabkan untuk ini
ialah presiden baru FIA, Mohammed Ben Sulayem.
Satu lagi, memandangkan ini kali pertama syarat itu dilanggar,
dia mungkin fikir hukuman berat akan beri teladan kepada yang lain.
Mereka menipu!
Mari masuk.
Okey?
PRESIDEN FIA
KAKITANGAN SAHAJA
Saya kena cakap dengan mereka.
Cakap balik dengan saya secepat mungkin, okey?
Okey.
Dia dah buat keputusan dan katanya kita didenda tujuh juta dolar.
Dia kata, ini amat serius.
Mereka nak kita hancur. Mereka semua nak tengok itu.
Mereka nak musnahkan kita.
Daripada sudut pandangan pasukan pesaing,
tak ada hukuman yang cukup setimpal.
Tapi daripada sudut pandangan pasukan yang terkena,
itu pun dah dikira berat.
Pada saya, FIA sudah buat keputusan.
Kita perlu hormat keputusan itu.
Pada saya, had bajet yang ditetapkan adalah amat penting
bagi kejayaan bidang sukan ini di masa hadapan
jadi kesalahan ini perlu dihukum dengan berat
dan Christian enggan menerima itu.
Dia memang pandai mengecam pasukan lain
tapi kalau kecam orang, bersedialah untuk dikecam balik.
Terus-terang, saya tak pernah hadapi keadaan begini
dan dia cakap, "Awak tak ada kawan. Saya saja kawan awak."
Saya kata, "Saya tak perlu kawan."
- Benda ini betul-betul terdedah. - Itu yang dia nak.
- Pembalasan depan-depan. - Ya.
- Dihukum depan semua. - Ya.
- Itulah dia. - Ya.
- Kitalah orang jahat. - Ya.
Saya cuma hampa.
FIA tidak beri sebarang ruang untuk tolak ansur sama sekali.
Kejadian ini amat mengecewakan.
Apa pun, kita fokus dengan kereta kita sajalah.
Tak guna betul.
PENGASAS BERSAMA RED BULL DAN PEMILIK PASUKAN F1 JENAMA ITU
DIETRICH MATESCHITZ MENINGGAL DUNIA PADA USIA 78 TAHUN
Maaf mengganggu.
Orang sudah dapat tahu
tentang Dietrich.
Aduh, tak guna.
Seseorang kena cakap dengan pasukan.
Biar saya cakap dengan mereka.
Ya.
Saya yang kena uruskan ini.
Saya baru dapat tahu.
Berita yang kami terima ialah Dietrich Mateschitz,
pengasas dan pengerusi kumpulan Red Bull
menghembuskan nafas terakhir.
- Jadi kita kena keluar ke sana. - Betul.
Menang demi dia.
Takziah.
Kita buat demi dia, okey?
Ya. Dietrich seseorang yang disegani.
Dia banyak berjasa.
Dia tentu berhajat
agar kami keluar dan berusaha sedaya upaya dengan jentera kami
dan cuba rampas gelaran Kejuaraan Pembina hari ini
seperti yang dia inginkan.
AHAD HARI PERLUMBAAN
Selamat datang ke Grand Prix Austin yang kesepuluh.
Red Bull mampu menggenggam gelaran Kejuaraan Pembina hari ini
jika salah seorang pemandu mereka menang.
TERIMA KASIH DIDI
- Kita tahu ini demi siapa, bukan? - Ya. Kita tahu.
- Ya. - Dan… Ya.
- Merangsang semangat. - Ya.
- Okey? - Ya.
Emosi yang menyelubungi kami semua
memang merangsang semangat
dan kalau lihat cara seluruh pasukan menangani itu…
Harap dia rasa bangga di sana.
Kami cuma fokus dengan matlamat kami.
Dia pasti nak kita menang hari ini, jadi berusaha sedaya upaya.
Kami pasti boleh.
Petak hadapan ditempati Carlos Sainz,
pemandu Ferrari di kedudukan tiang.
Di sebelahnya, Max Verstappen,
diikuti pemandu Mercedes di tempat ketiga dan keempat.
Kita buat betul-betul.
Kereta terakhir mendekati grid.
Fokus kepada lampu.
- Periksa radio. - Kuat dan jelas, Max.
Perlumbaan bermula, Verstappen cepat-cepat buka jurang.
Ayuh!
Russell akan kejar Hamilton. Alamak! Sainz dilanggar!
Baru selekoh pertama tapi sudah turun dari petak pertama ke tempat terakhir!
Jentera terpaksa dikeluarkan. Minta maaf.
Tak percaya.
Makluman, Max. Sainz terkeluar.
Kereta di belakang, Hamilton.
Okey, awak boleh pecut.
Hamilton memecut dalam sektor 1, cuba lari.
Cuba kejar Verstappen sedekat mungkin.
Susah nak kejar.
Kami ambil maklum, Lewis. Cuba juga.
Max Verstappen melebarkan jurang.
Kekalkan begini.
Masuk pit.
Hamilton masuk pit, Max. Awak boleh pecut lagi.
Pecut sebaik saja keluar.
Sekarang Hammertime.
Rentak yang bagus.
Okey, Max, masuk pit.
Verstappen terhenti di pit.
Menyusahkan betul.
Lewis Hamilton akan jalan dulu di depan Max Verstappen.
Kesilapan Red Bull membuat Lewis mendahului perlumbaan.
Leclerc sempat mencelah di depan dia juga.
Saya dikejar Verstappen.
Leclerc dan Verstappen keluar lorong pit.
Leclerc di hadapan Verstappen. Enam saat beza.
Perjalanan masih jauh.
Ya, itu saya pun tahu.
Max, kita sama-sama berusaha. Fokus. Ayuh.
Perlumbaan berubah secara dramatik.
Mereka laju di jalan lurus.
Verstappen meluncur atas arus gelincir Charles Leclerc.
Verstappen di belakang, DRS aktif.
Verstappen keluar dari belakang Ferrari
lalu memintas penuh gaya.
Bagus!
Ayuh!
Bagus, Max.
Hamilton di hadapan.
Verstappen dapat lepas. 4.7 saat di belakang.
Okey, Max, sepuluh pusingan lagi. Sepuluh pusingan.
Dua saat di depan, Max.
Ada 10 pusingan saja untuk Max mengejar Lewis.
Berapa beza masa?
Jarak dengan Verstappen 1.1 saat.
Verstappen kini sesaat saja dari Lewis Hamilton.
Persaingan bakal menjadi sengit.
Apabila melihat mereka sebelah-menyebelah,
kalau kami kalah kali ini, kali pertama kami kalah dengan Mercedes tahun ini…
Kalau Tuhan wujud, kalau betul ada kuasa agung,
tolonglah tunjukkan kuasa sekarang.
Verstappen nampak macam sedang memecut.
- Boleh pintas sekarang. - Ya!
DRS diaktifkan.
Verstappen semakin mendekati Hamilton.
Verstappen masuk jalan dan mereka kini sebelah-menyebelah!
Hamilton cuba masuk hadapan dia.
Ayuh!
Verstappen paksa Hamilton ke tepi
lalu menyelit sekali gus mendahului perlumbaan ini.
Tak guna!
Ayuh!
Bagus. Terus tekan sampai habis, Max.
Saya cuba sedaya-upaya.
Sedaya-upaya saya.
Hari ini menjanjikan harapan bagi mereka memenangi Kejuaraan Pembina
dan Verstappen nampaknya bakal memenuhi harapan itu.
Pemanduan cukup cemerlang dalam musim penuh gemilang oleh Max Verstappen.
Max Verstappen, awak Juara Dunia.
Kita Juara Dunia. Terima kasih banyak.
Ya, tahniah, semua.
Musim yang hebat, kita menang Kejuaraan Pembina juga.
Awak semua memang layak menang.
Kemenangan Kejuaraan Pembina Dunia
dalam masa yang amat mencabar ini begitu berharga buat kami.
Tahun ini, kami bukan saja membolot gelaran Juara Pemandu Dunia,
kami juga menang Kejuaraan Pembina Dunia buat kali pertama dalam lapan tahun.
Lebih-lebih lagi dalam minggu
yang dicemari pergolakan politik.
Banyak kerenah yang perlu dihadapi luar litar.
Awak patut terima piala itu.
Untuk Dietrich, okey?
Okey.
Perlumbaan hebat!
Kita berjaya!
Sayang.
Syabas. Awak memang patut berjaya.
Tahniah.
Terima kasih banyak. Terima kasih.
Kejayaan ini khas untuk Dietrich,
atas jasanya kepada semua orang.
Dia tokoh yang begitu penting bagi seluruh pasukan.
Kami teringin mahu beri keputusan cemerlang
jadi pencapaian ini amat memuaskan hati.
Formula 1 tidak sunyi daripada kontroversi.
Tapi hakikatnya kami menjuarai sukan ini tahun ini
dengan kedua-dua gelaran Juara Pemandu dan Juara Pembina.
Itu membuat musim ini menjadi musim paling diingati.
Ya!
DIETRICH MATESCHITZ 1944-2022
SELEPAS INI
Perlumbaan terakhir musim 2022, iaitu Grand Prix Abu Dhabi.
Apa khabar?
Saya sedia.
Saya mesti pastikan kami menang menewaskan Zak.
Ya. Pertempuran kami sengit.
Keajaiban masih boleh jadi.
Ini mungkin kali terakhir awak duduk kerusi ini.
Perebutan tempat kedua amat genting.
Kami mesti pastikan kami menang.
Rancangan ini takkan sama tanpa saya. Nak kata apa lagi?
Terjemahan sari kata oleh Nursyazela